CELEX: 32014L0072
Language: sl
Date: 2014-03-13 00:00:00
Title: Delegirana direktiva Komisije 2014/72/EU z dne 13. marca 2014 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v spajkah in na obdelanih priključkih električnih in elektronskih komponent ter v obdelavi tiskanih vezij, ki se uporabljajo v modulih za vžig in drugih električnih in elektronskih krmilnih sistemih motorja zaradi prilagoditve tehničnemu napredku  Besedilo velja za EGP

20.5.2014   
            
            
               SL
            
            
               Uradni list Evropske unije
            
            
               L 148/78
            
         DELEGIRANA DIREKTIVA KOMISIJE 2014/72/EU
   z dne 13. marca 2014
   o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v spajkah in na obdelanih priključkih električnih in elektronskih komponent ter v obdelavi tiskanih vezij, ki se uporabljajo v modulih za vžig in drugih električnih in elektronskih krmilnih sistemih motorja zaradi prilagoditve tehničnemu napredku
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (1) ter zlasti člena 5(1)(a) Direktive,
   ob upoštevanju naslednjega:
   
               (1)
            
            
               Direktiva 2011/65/EU prepoveduje uporabo svinca v električni in elektronski opremi, ki je dana na trg.
            
         
               (2)
            
            
               Moduli za vžig ter drugi električni in elektronski krmilni sistemi motorjev z notranjim zgorevanjem, ki morajo biti nameščeni v bližini gibljivih delov ročnih orodij, in ki so nepogrešljivi za delovanje motorja, so izpostavljeni močnim tresljajem in veliki toplotni obremenitvi. Ti surovi okoljski pogoji zahtevajo uporabo svinca. Tako nadomestitev kot tudi izločitev svinca iz teh komponent sta tehnično neizvedljivi.
            
         
               (3)
            
            
               Proizvajalci potrebujejo več časa, da bi dosegli tehnično izvedljivost in dokazali zanesljivost možnih rešitev brez uporabe svinca. Uporaba svinca v spajkah in na obdelanih priključkih električnih in elektronskih komponent ter v obdelavi tiskanih vezij, ki se uporabljajo v modulih za vžig in drugih električnih in elektronskih krmilnih sistemih motorja, bi morala biti zato izvzeta iz prepovedi do 31. decembra 2018. To je relativno kratko prehodno obdobje, ki verjetno ne bo negativno vplivalo na inovacije.
            
         
               (4)
            
            
               Direktivo 2011/65/EU bi bilo zato treba ustrezno spremeniti –
            
         SPREJELA NASLEDNJO DIREKTIVO:
   Člen 1
   Priloga III k Direktivi 2011/65/EU se spremeni, kakor je navedeno v Prilogi k tej direktivi.
   Člen 2
   1.   Države članice sprejmejo zakone in druge predpise, potrebne za uskladitev s to direktivo, najpozneje zadnji dan šestega meseca po začetku veljavnosti. Komisiji takoj sporočijo besedilo navedenih predpisov.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 13. marca 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 174, 1.7.2011, str. 88.
   
      PRILOGA
      V Prilogi III k Direktivi 2011/65/EU se doda naslednja točka 41:
      
         
                     „41
                  
                  
                     Svinec v spajkah in na obdelanih priključkih električnih in elektronskih komponent ter v obdelavi tiskanih vezij, ki se uporabljajo v modulih za vžig in drugih električnih in elektronskih krmilnih sistemih motorja, ki morajo biti iz tehničnih vzrokov nameščeni neposredno na ali v ohišje motorja ali valja motorjev z notranjim zgorevanjem za ročno uporabo (razredi SH:1, SH:2, SH:3 iz Direktive 97/68/ES Evropskega parlamenta in Sveta (1)
                     
                  
                  
                     Veljati preneha 31. decembra 2018.
                  
               
      
         (1)  Direktiva 97/68/ES Evropskega parlamenta in Sveta z dne 16. decembra 1997 o približevanju zakonodaje držav članic o ukrepih proti plinastim in trdnim onesnaževalom iz motorjev z notranjim izgorevanjem, namenjenih za vgradnjo v necestno mobilno mehanizacijo (UL L 59, 27.2.1998, str. 1).“